Antareja
Antareja nyaéta saurang satria pinunjul dina carita pawayangan, putra pasangan Wekudara jeung Déwi Nagagini. Kasaktiaan Antareja taya lian mibanda ajian  ciduh  peurah jadi upama tapak atawa dampal suku musuhna  dilétak ku Antareja, mangka musuhna baris pinanggih jeung ajal atawa tumekaning perlaya dina basa wayang.  Antareja perlaya ku alatan ngalétak tapak sukuna sorangan. Ieu mangrupa  pitapak anu dijieun ku Kresna dina mangsa perang Bratayuda .

Pedaran
Antareja téh putrana pasangan Bima (Wekudara) jeung Déwi Nagagini. Kasaktian tur jajatén anu kapimilik ieu henteu leupas ku alatan masih aya kénéh turunan Déwa ti Kahiyangan Saptapretala. Antareja rimbitan jeung Déwi Ganggi, putri Pabu Ganggapranwa anu taya lian saurang Raja Oray ti Karajaan Tawingatmada. Tina ieu pernikahan Antareja mibanda turunan anu dingaranan Danurwenda,  engkéna baris diangkat jadi patih luar (patih nyaba) . Antareja mibanda sipat  jujur, lungguh, babakti kanu leuwih kolot nyaah ka sahandapeun,  tara jejerih tur hadé laku lampahna. Antareja mah euweuh dina babon Mahabrata ku lantaran ieu mah ciptaan pujangga Jawa.

Lalampahan
Hiji waktu Antareja seja lumampah ka karajaan Amarta. Satengahing jalan manéhna manggihan mayit awéwé angkleung-angkleungan sorangan  luhureun parahu. Tuluy  manéhna ngawatek ajian Napakawaca pikeun ngahirupkeun deui éta mayit awéwé, singhoréng geuning éta téh Subadra taya lian istrina Arjuna. Teu kungsi lila torojol Gatotkaca anu titadi nyerangkeun manéhna ti kajauhan tuluy narajang Anterja. Harita Gatotkaca keur kapapancénan pikeun maluruh tur nyangkalak jalma anu ngarogahala éta bibina. Subadra anu geus lilir séhat bihara-bihari gentak misahkeun anu keur patelak,  Saengeus papisah tuluy tiluanana silih wanohkeun diri, Antukna maranéhna ngayakeun gawé bareng pikeun maluruh tur nyangkalak jalma anu geus ngarogahala Subadra, antukna kapanggih anu taya lian Burisrawa. Manjing waktuna Déwasa Antareja didaulat jadi Raja di nagara Jangkarbumi tur meunang gelar Prabu Nagabaginda.

Tempo ogé 
 wayang
 Pandawa
 Baratayuda

Dicutat tina

Tumbu kaluar
Antasena dan Antareja: Jalan Kematian Para Ksatria
WayangGolek.Net Tokoh pawayangan 
Ensiklopedia tokoh-tokoh wayang dan silsilahnya

Tokoh wayang
Artikel Wiki Sabanda II